| Pilro falcinelo |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | *Calidris (disputado)* |
| Especie: | *Calidris falcinellus*(Pontoppidan, 1763) |

 |
| Sinonimia |
| *Limicola falcinellus* |

O **pilro falcinelo** (***Calidris falcinellus*** ou ***Limicola falcinellus***) é unha pequena ave limícola. O nome científico específico *falcinellus* procede do latín *falx, falcis*, 'fouce'. A especie tamén foi clasificada como *Limicola falcinellus*, sendo a única especie dese xénero, pero pode encadrarse tamén en *Calidris*. Algunhas investigacións mesmo suxiren que debería clasificarse no xénero *Philomachus*.

Descrición
----------

Pilro falcinelo
Os pilros falcinelos son pequenas aves limícolas, lixeiramente maiores que o pilro común (*Calidris alpina*), pero cun bico máis recto e máis longo e patas máis curtas. O adulto reprodutor ten partes superiores cun padrón gris escuro e partes inferiores brancas con marcas anegradas no peito. Ten unha banda clara na parte superior da cabeza e no supercilio.

No inverno boreal, son grises claros por arriba e brancos por debaixo, como un pilro común en inverno, pero manteñen o padrón da cabeza do resto do ano. Os xuvenís teñen dorsos similares aos do pliro común pero son distintivos os flancos e ventre brancos e o peito con liñas marróns.

A chamada de contacto é un seco asubío que soa como "dri-it, dri-it" e un chasquido como un "dic dic".

Distribución e hábitat
----------------------

Ovos da especie da colección do Museo de Wiesbaden
O pilro falcinelo é unha ave fortemente migratoria, que pasa a estación non reprodutora na zona que vai desde o leste de África, pasa polo sur e sueste de Asia e chega a Australasia. É moi gregario e forma bandadas con outros pilros, especialmente co pilro común. Malia que a súa área reprodutora abrangue parte do norte de Europa, esta especie é rara cando vai de paso en Europa occidental, probablemente debido a que ten unha ruta de migración en dirección sueste.

O hábitat reprodutor desta ave son os pantanos da taiga húmida árticos do norte de Europa e Siberia. O macho realiza un cortexo aéreo. Aniñan nunha depresión escarvada no chan, onde poñen catro ovos.

Aliméntanse nas marismas e chairas de barro brando da costa, principalmente peteirando a comida que ven. Principalmente comen insectos e outros pequenos invertebrados.

É unha das especies ás cales se lle aplica o *Acordo para a conxervación de aves acuáticas migratorias africano-euroasiáticas* (AEWA).

Notas
-----

1. ↑  "*Calidris falcinellus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. 2012. Consultado o 26 November 2013.
2. ↑  Jobling, James A (2010). *The Helm Dictionary of Scientific Bird Names*. London: Christopher Helm. pp. 157, 227. ISBN 978-1-4081-2501-4.
3. ↑  Thomas, Gavin H.; Wills, Matthew A.; Székely, Tamás (2004). "A supertree approach to shorebird phylogeny". *BMC Evolutionary Biology* **4**: 28. PMC 515296. PMID 15329156. doi:10.1186/1471-2148-4-28.  Supplementary Material Arquivado 02 de agosto de 2013 en Archive.is

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pilro falcinelo Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pilro falcinelo*** |

### Ligazóns externas

* Folla de datos de BirdLife species para *Limicola falcinellus*
* Vídeos, fotos, e sons de Pilro falcinelo  na Internet Bird Collection
* Galería de fotos de Pilro falcinelo  en VIREO (Universidade de Drexel)
* Mapa interactivo da área de distribución de *Limicola falcinellus* en IUCN Red List maps
* Limicola-falcinellus - Gravacións de sons de Broad-billed sandpiper en Xeno-canto.

|  |  |
| --- | --- |
| Identificadores taxonómicos | 
* Avibase: 0A14882F5F9F64E6
* BirdLife: 22693464
* Dyntaxa: 102114
* eBird: brbsan
* Fossilworks: 370406
* GBIF: 7537888
* iNaturalist: 339594
* IUCN: 22693464
* NBN: NHMSYS0021003588
* Soortenregister: 139269
* TAXREF: 828816
* Xeno-canto: Calidris-falcinellus

 |